als_Latn dik_Latn sna_Latn
Qendra Pacientëve Ndërkombëtarë
Përveç ofrimit të kujdesit shëndetësor, të njohur në të gjithë botën, Grupi Spitalor Medical Park ka eksperiencë edhe në përmbushjen e nevojave të veçanta dhe eliminimin e shqetësimeve të pacientëve ndërkombëtarë.
Qendra e Pacientëve Ndërkombëtarë të Grupit Spitalor Medical Park është e përkushtuar për të ndihmuar pacientët para, gjatë dhe pas qëndrimit të tyre në Turqi dhe për të siguruar që ata të kalojnë një përvojë pozitive në Medical Park. Roli ynë është ti ndihmojmë ata të ndihen sa më rehat të jetë e mundur gjatë qëndrimit të tyre.
Që nga momenti në të cilin pacientët na kontaktojnë, përfaqësuesit tanë të pacientëve ndërkombëtarë, të trajnuar posaçërisht për këtë proces , do të veprojnë si ndërlidhës kryesor të pacientit me Medical Park'un dhe do të sigurojnë një komunikim efektiv.
Stafi më përbërje multi-kulturore që punon në Qendrën e Pacientëve Ndërkombëtarë, ofron një numër të madh shërbimesh të posaçme dhe përpiqet që tu krijoj pacientëve një qëndrimi sa më të rehatshëm dhe komod. Ekipi i pacientëve ndërkombëtar është i përkushtuar që ti bëj pacientët dhe familjet e tyre të ndihen si në shtëpi e tyre, duke u fokusuar në nevojat e kulturore që ata kanë dhe duke siguruar vëmendje të posaçme në çdo rast. Medical Park është koshient për faktin që shtrimi në një spital, veçanërisht në një vend të huaj, mund të jetë një ngjarje e vështirë dhe stresuese për pacientët, dhe për këtë arsye stafi i Qendrës së Pacientëve Ndërkombëtarë është i gatshëm ti ndihmojë ata 24 orë në ditë, 7 ditë në javë dhe 365 ditë në vit.
Qendra e Pacientëve Ndërkombëtarë të Medical Park'ut është e përkushtuar në përmbushjen e nevojave të pacientëve dhe familjeve të tyre që na vizitojnë nga e gjithë bota.
Ekipi i Qendrës së Pacientëve Ndërkombëtarë, është krenar për shërbimet e personalizuara të cilësisë së lartë që ofron. Pjesëtarët e stafit të Qendrës së Pacientëve Ndërkombëtarë janë të përkushtuar dhe të ndjeshëm ndaj nevojave të veçanta të të gjitha kulturave dhe ata përpiqen që ta shndërrojnë periudhën që kalon pacienti në spitalet tona, në një eksperiencë sa më të këndshme dhe sa më të rehatshme të jetë e mundur.
Medical Park siguron shërbime të personalizuara ndërlidhjeje (konsultimi shëndetësor) të tilla si:
• Koordinimi i spitalit, mjekut dhe takimit të diagnostikimit.
• Shërbime përkthimit gjatë 24-orëve
• Shërbime urgjence, duke përfshirë koordinimin e transferimit me ambulancës ajrore gjatë 24-orëve
• Ndihmë në procedurat e programimit dhe përgatitjes të udhëtimit (shkresa për viza udhëtimi, shërbime pritjeje, etj.)
Ndihmë në çështjet financiare:
• Koordinimi me shoqërinë kryesore të sigurimit dhe shoqëritë që suportojnë udhëtimin.
• Aplikimi paketave me çmime të zbritura gjatë llogaritjes së shpenzimeve të trajnimit të pacientëve që nuk kanë sigurim shëndetësor dhe që do të paguajnë vetë direkt.
• Koordinimi i pagesave të depozituara si avancë (transferimet, etj)
• Transferimi i të dhënave mjekësore
• Ndihma në lidhje me çdo shqetësim, që do të krijohet pas daljes së pacientit nga spitali Çfarë na bën ne të veçantë ?
• Aplikimi i zhvillimeve të fundit në trajtim.
• Ndihma e personalizuar në të gjitha veprimet në lidhje me trajtimin mjekësor dhe udhëtimin.
• Një vend i veçantë dhe mikpritës: Personat që vijnë nga kultura të ndryshme do të gjejnë në Turqi gjithçka që nevojitet për ta ndierë veten si në shtëpitë e tyre.
Parashikimet e Kostos dhe Kontrollimi i Faturave
Referimet dhe dokumentet e transferimit të pacientëve ndërkombëtarë shqyrtohen dhe vlerësohen nga një staf i specializuar mjekësor në mënyrë që pacienteve tu jepet një informacion në lidhje me koston e parashikuar për trajtim para se ata të nisen për në Medical Park.
Për të siguruar saktësinë e shifrave, pacientëve do tu kërkohet të paraqesin të dhënat e tyre të fundit mjekësore ose diagnoza në anglisht.
Koordinatori klinik, për të qenë i sigurt që informacionet në lidhje me shpenzimet dhe çmimet janë kuptuar saktësisht nga pacientët, ju jep atyre informacione në lidhje me parashikimin e kostove dhe në lidhje me avancat.
Takimet
Në Medical Park, ne ofrojmë një gamë të gjerë shërbimesh të specializuara mjekësore, si për pacientët ambulator edhe për ata të shtruar. Nga pacientët ndërkombëtarë që kontaktojnë me qendrën tonë do të kërkohet të paraqesin një kopje të informacionit mjekësor më aktual në lidhje me gjendjen e tyre klinike. Informacioni mjekësor i përkthyer në gjuhën angleze kërkohet në mënyrë që të plotësohet shqyrtimi dhe planifikimi i procesit.
Qendra e Pacientëve Ndërkombëtarë Medical Park do ta dërgojë çdo kërkesë në departamentin përkatës dhe do të planifikojë takimin sa më shpejtë të jetë e mundur, në një kohën të përshtatshme si për pacientin dhe për mjekun. Informacioni mjekësor mund ti dërgohet direkt Qendrës së Pacientëve Ndërkombëtarë në e-mailin: health@medicalparkinternational.com
Për takime në Medical Park, ju jeni të lutur të plotësoni Formularin e Prenotimit dhe të na e dërgoni atë nëpërmjet e-mailit. Pasi të marrim Formularin e Prenotimit, ne do të bëjmë pranimin e kërkesës tuaj dhe të konfirmojmë takimin. Ju lutemi kini parasysh se e-mailet që vijnë nga serveri ynë kanë një kufi hyrjeje deri në 10 MB për e-mail.
Informacion mbi Vizat dhe Pasaportat
Medical Park do të mbështesë kërkesën tuaj për vizë duke bashkëpunuar me ambasadën apo konsullatën Turke në vendin tuaj, për të paraqitur të gjithë dokumentacionin në lidhje me trajtimin dhe takimin tuaj të planifikuar. Qendra do të bëjë çdo përpjekje për të përshpejtuar procesin e marrjes së vizës. Por megjithatë, ju lutemi të kini parasysh se miratimi i aplikimeve për viza është në kompetencë të ambasadës apo konsullatës përkatëse.
Qendra e Pacientëve Ndërkombëtarë Medical Park kërkon një kopje të pasaportës tuaj para mbërritjes dhe para takimit të parë të planifikuar.
Udhëtimi dhe Transporti
Stafi mund t'ju këshillojë itinerarin më të përshtatshëm për të ardhur në Turqia, ku një përfaqësues i Medical Park do t'u presë ju dhe anëtarët e familjes tuaj që ju shoqërojnë. Ky shërbim u ofrohet falas pacientëve dhe anëtarëve të familjes që i shoqërojnë.
Akomodimi
Qendra e Pacientëve Ndërkombëtarë Medical Park ka lidhje me një numër të madh hotelesh dhe vendesh akomodimi. Pasi të mbërrini, përfaqësuesi i Medical Park do të bashkëpunoj me ju për të përcaktuar vendin e akomodimit që i përshtatet më mirë nevojave tuaja.
Shërbimet e përkthimit
Në ofrojmë shërbime përkthimi për pacientët tanë në një numër të madh gjuhësh. Stafi mjekësor zotëron dy gjuhë dhe është bikultural. Stafi ynë që merret me përkthimet është i trajnuar për të përkthyer në fushën e mjekësisë sipas standardeve të pranuara kombëtare dhe njëkohësish ne jemi të kujdesshëm ndaj kërkesave ndër-kulturore të pacientëve tanë.
Shkresat e aprovimit, udhëzimet pas daljes nga spitali dhe dokumentet e tjera në lidhje me trajtimin mjekësor përkthehen në gjuhët përkatëse të pacientëve tanë.
Rekomandohet të na njoftoni paraprakisht në lidhje me kërkesat tuaja në këtë aspekt, për të mundësuar që ne të përmbushim sa më mirë nevojat tuaja. Ky shërbim u ofrohet falas pacientëve.
Çfarë duhet të sillni me vete kur vini në Medical Park
Ju lutem mos harroni të sillni të gjitha të dhënat tuaja mjekësore dhe materialet diagnostikuese në takimin tuaj mjekësor, në qoftë se nuk i keni dërguar ato më parë. Për të planifikuar takimin tuaj të parë do të kërkohet paraqitja e informacioneve dhe dokumentet të mëposhtme:
• Pasaporta ose ndonjë dokument tjetër i vlefshëm identifikimi.
• Informacione demografike, duke përfshirë emrin, adresën e shtëpisë, numrin e kontaktit telefonik (duke përfshirë numrin e kontaktit lokal apo mobil ), e-mailin, datën e lindjes.
• Informacion të detajuar në lidhje me sigurimet shëndetësore, duke përfshirë emrin e sigurimit shëndetësor, numrin e policës dhe grupit, numrin e kontaktit telefonik të institucionit të sigurimeve shëndetësore.
• Nëse jeni një pacient i sponsorizuar nga qeveria, ju lutemi të paraqisni një letër autorizimi nga ambasada juaj.
• Të gjitha të dhënat mjekësore, duke përfshirë analizat dhe raportet kirurgjikale përkatëse, të dhënat e trajtimit dhe rezultatet laboratorike.
• Të gjithë filmat (e vjetër dhe aktual) e marrë nga proceset e imazhitmit, të tilla si X-Rays (Imazhimi me Reze X) , MRIs (Imazhimi me Rezonancë Magnetike) dhe CT (Tomografia e Kompjuterizuar) , së bashku me raportet e tjera përkatëse.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tsn_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn